open-index/open-wikipedia-markdown huggingface dataset:
Fante-Anne

***Fante-Anne*** er en norsk stumfilm fra 1920 regissert av Rasmus Breistein. Filmen bygger på en bondefortelling av Kristofer Janson fra 1868.

*Fante-Anne* regnes av enkelte som starten på det nasjonale gjennombruddet i den norske filmkultur. Dette var forøvrig den første norske filmen med profesjonelle skuespillere. I motsetning til tidligere filmer laget i Norge, hadde *Fante-Anne* også profesjonelle aktører i alle ledd bak kamera. Det er dessuten verdt å merke seg at den er en av få norske klassikere fra denne perioden med nordmenn som bidragsytere i alle ledd, da norsk film ofte var laget av svensker, dansker og tyskere. *Fante-Anne* kan dermed regnes som den første norske helaftens spillefilm av profesjonell karakter.

## Handling
Den foreldreløse jenta, Anne, blir oppdratt av familien Storlein på en storgård. Når sønnen i familien sviker sitt løfte om å leve sammen med henne og gifter seg med en annen, setter hun, drevet av sjalusi, fyr på huset på gården. En annen gutt, Jon, som elsker henne, tar på seg skylden for brannstiftingen, og må sone flere års straffarbeide på Akershus festning. Når han slipper ut, møter Anne ham ved porten, og de reiser til Amerika sammen for å begynne et nytt liv.

## Om filmen
Filmen utnyttet det norske landskapet og bondemiljøet hvor filmens handling finner sted. Breistein uttalte selv at skuespillerne var «en kameratgjeng fra Det Norske Teatret»; Breistein selv hadde vært ansatt der som skuespiller og musiker i flere år.

Filmen var den første hvor Kommunernes Filmcentral A/S (KF) og landets kinoeiere engasjerte seg i filmproduksjonen. *Fante-Anne* var starten på den over tredve år lange karrieren til Rasmus Breistein, en av de største norske regissørene på 1900-tallet. Fotografen på *Fante-Anne*, Gunnar Nilsen-Vig, skulle bli Breisteins faste fotograf gjennom hele regissørkarrieren; det var også på fotografens forslag at opptakene ble gjort i Vågå.

*Fante-Anne* ble i 2011 restaurert og utgitt på nytt, og Halldor Krogh skrev ny musikk. Opprinnelig spilte regissør Rasmus Breistein selv hardingfele under fremvisningene av filmen.

## Rolleliste
* Aasta Nielsen –  Anne «Fante-Anne» 
* Einar Tveito –  Jon Sandbakken, en husmann 
* Johanne Bruhn –  kona på gården 
* Lars Tvinde –  Haldor, hennes sønn 
* Dagmar Myhrvold –  Annes mor 
* Henny Skjønberg –  Jons mor 
* Kristine Ullmo –  Margit Moen, rik gårdsjente 
* Magnus Falkberget –  en nabogutt 
* Anders Skrede –  lensmannen 
* Edvard Drabløs –  sorenskriveren 
* Elsa Vang –  Anne som barn 
* Olaf Solberg –  Haldor som barn 
* Øygard –  presten

## Referanser


## Eksterne lenker
* 
* Da norsk filmkultur ble født – Fante-Anne (Montages, 2012)
Kaksen paa Øverland

***Kaksen paa Øverland*** er en norsk Stumfilm fra 1920, regissert av Gustav Adolf Olsen. Filmen er basert på en bygdehistorie fra Telemark. Henrik Backer hadde ansvaret for dekorasjonene.

Kari Diesen har sin første filmrolle, 6 år gammel.

Filmen gikk ikke uklippet gjennom sensuren, den fikk klipt vekk deler av en slagsmål-scene.

## Handling
Historien finner sted i Telemark. Ved en liten gård bor en fattig spillemann som heter Aasmund. På en annen, og langt større, gård i bygda bor Øverland, en av bygdas mest velstående menn. Aasmunds kone Ingerid er ikke særlig begeistret for Aasmunds jobb som spillemann, men sønnen deres Torgrim ønsker snart å begynne som spillemann. En dag, når Gutorm Øverland skal bort fra gården en stund, planlegger tjenestefolket hans en fest. Tjenestegutten Halvor frir til Hege, som arbeider som en budeie ved den samme gården. En dag senere kommer huseieren deres tilbake, sammen med søsteren sin - og søsterens datter Kari.

Torgrim og Kari blir etter hvert gode venner, noe faren hans Øverland overhodet ikke liker. Men kort tid senere blir Øverland oppdaget død, og Aasmund blir snart arrestert for å ha myrdet ham. Aasmund påstår at han er uskyldig, men han blir likevel kjent skyldig etter at tjenestegutten Halvor påstod at han hadde sett Aasmund myrde Øverland. Kort tid senere stikker Aasmund av, i det han skulle fraktes til fengsel. Aasmund bor deretter i skjul i flere år. Men etter hvert kommer det frem at Halvor hadde løyet under rettssaken, og at Øverland egentlig hadde druknet i en ulykke.

## Rolleliste
* Pehr Qværnstrøm –  Aasmund Venaas, spillemann 
* Amund Rydland –  Gutorm Øverland 
* Signe Heide Steen –  Ingerid, Aasmunds kone 
* Erling Sande –  Torgrim som barn 
* Arthur Barking –  Torgrim som voksen 
* Martin Gisti –  Halvor, en tjenestegutt 
* Olga Rydland –  Hege, budeie 
* Harriet Krogh –  Gunnlaug, Guttorms søster 
* Edel Eriksen –  Kari, Gunlaugs datter som barn 
* Helga Balle Lund –  Kari som voksen 
* Tove Trollstugo –  Huldra 
* Jens Hetland –  Sorenskriveren 
* Alfred Helgeby –  Fridjof Bergh, en turist 
* Sigurd Eldegard –  Presten
* Kari Diesen – 6 år gammel jente

## Referanser


## Eksterne lenker
*
Farende folk

***Farende folk*** er en norsk stumfilm fra 1922 i regi av Amund Rydland. Manuset ble skrevet av Rydland og skuespilleren Martin Gisti. Det bygger på Severin Liebleins roman *Den sidste av sin slegt : et blad av Jonas Værns ungdomskrønike* (1910).

## Handling
Unge Jonas på 14 år vokser opp på en gård drevet av hans bestemor og onkel. De rekrutterer også en finsk arbeider, Ahti, som blir mislikt av flere andre arbeidere. Men han blir snart Jonas sin beste venn.

## Rolleliste
* Amund Rydland –  Ahti 
* Arna Fahlstrøm –  Ahtis kjæreste 
* Lars Tvinde –  Klemet / Sigøinerhøvding 
* Martin Gisti –  Mjøltraavaren 
* Agnes Mowinckel –  Birgitte Værn 
* Nils Hald –  Jonas Værn 
* Didi Holtermann –  Veronika 
* Magnus Hamlander –  Reinert 
* Karen Rasmussen –  Varvara, en tater 
* Aksel Opsann –  Mr. Wilson 
* P.A. Grindalen –  Lensmannen 
* Helga Rydland –  Signekjerringa 
* Ragnhild Hald –  En ung kvinne (ikke kreditert) 
* Tore Segelcke –  En ung pike (ikke kreditert)

## Referanser


## Eksterne lenker
*
Nordkalotten

**Nordkalotten** (finsk: *Pohjoiskalotti*) er betegnelsen på de deler av Norge, Sverige og Finland som ligger nord for den nordlige polarsirkelen. I en forenklet versjon av begrepet regner man med hele Nordland, Troms og Finnmark på norsk side, Norrbottens län på svensk side, og Lapplands län på finsk side av grensene. Nordkalotten utgjør således den nordligste delen av Fennoskandia og er i hovedsak et område som har blitt dominert av samisk kultur, men også kvener har lange tradisjoner i dette området. Politisk har imidlertid grensene for Nordkalotten-begrepet vært mer flytende.

Fram til den russiske revolusjon i 1917 ble også Kolahalvøya i Russland regnet med i begrepet Nordkalotten, men da Sovjetunionen oppsto ble grensene stengt av den politiske ledelsen i den nye føderasjonen, trolig av strategiske årsaker. Dette hadde trolig sammenheng med de isfrie havnene på Kola, der Sovjetunionen anla én av sine viktigste militærbaser. Etter at Sovjetunionen ble oppløst lå det lenge an til at Kola på nytt kunne bli med i samarbeidet, men de senere års udemokratiske utvikling i Russland og landets uprovoserte angrep på naboen Ukraina taler ikke for at det vil skje med det første.

## Se også
* Nordkalottfolket (politisk parti)
* Kalottspel

## Referanser
Pan (stumfilm)

***Pan*** er en norsk stumfilm fra 1922, regissert av Harald Schwenzen. Den var den første av fire filmatiseringer av romanen *Pan* av nobelprisvinneren i litteratur i 1920, Knut Hamsun og én av de første skandinaviske adapsjonene av et Hamsun-verk (kun forbigått av *[[Markens grøde]]* fra 1921).

Hovedpersonen *Thomas Glahn* er jeger, løytnant og et naturmenneske som har bosatt seg i en liten hytte ved kysten i Nordland. Der møter han Edvarda, som kommer fra en litt finere familie, og som faller for ham.

Den ble innspilt i Melbu i Vesterålen og i Algerie (til erstatning for de indiske stedene i romanen).  I Norge ble den filmet av Johan Ankerstjerne og i Algerie av Thorleif Tønsberg.

Ifølge forfatter Donald Dewey var filmversjonen av *Pan* populær hos det norske publikumet, men da Hamsun selv ble spurt om sin reaksjon, kommenterte han bare *«Jeg forstår ikke filmer og jeg ligger til sengs med influensa»* og la på telefonrøret. 

Michael Wilmington i *[[Chicago Tribune]]* beskriver den som *«en fin film og en virkelig oppdagelse»*. 

Romanen er også filmatisert senere, se *[[Pan (film fra 1937)|Pan (1937)]]*, *[[Pan (film fra 1962)|Pan (1962)]]* og *[[Pan (film fra 1995)|Pan (1995)]]*.

## Handling
Den unge løytnanten *Thomas Glahn* oppholder seg en sommer i Nordland. Den eiendommelige og stemningsfulle naturen gjør et overveldigende inntrykk på ham. Han er bundet til skogen og ensomheten. *Glahn* streifer omkring med sin hund *Æsop* som eneste ledsager. På en tur møter han handelsmannen *Mack* og hans datter *Edvarda*. Senere treffer løytnanten henne igjen og opplever en hektisk tid sammen med henne. Det hele varer ikke lenge før den forunderlige og impulsive *Edvarda* er nær ved å drive Thomas til vanvidd. Når *Edvarda* forlater ham søker han trøst hos smedens hustru *Eva*, som også *Mack* har et godt øye til. Av sjalusi arrangerer *Mack* ei ulykke og *Eva* omkommer. *Glahn* reiser til byen, hvor han kaster seg ut i ett vilt liv fylt av alkohol og skandaler. Han søker också avskjed fra det militære.

Årene går og *Glahn* er på jakttur sammen med en kamerat. Minnet av *Edvarda* forfølger ham fremdeles og han ser ingen annen utvei enn å dø. Han ber jaktkameraten om å *«skyte feil»* og sette en kule i strupen på ham. Til slutt får *Glahn* sitt ønske oppfylt når kameraten en dag skyter ham i hjel.

## Rolleliste
* Hjalmar Fries - *Thomas Glahn* 
* Hans Bille -  *Mack* 
* Gerd Egede-Nissen - *Edvarda* 
* Rolf Christensen - *Doktoren* 
* Lillebil Ibsen - *Eva* 
* Harald Schwenzen - *Glahns jaktkamerat* (ikke kreditert)

## Referanser


## Eksterne lenker
*
KLM Ladies Open

**KLM Ladies Open**  (på nederlandsk tidligere kalt *Internationale Open Dames Kampioenschappen*) er et åpent, internasjonalt golfmesterskap for damer som er en del av Ladies European Tour. 

På golfbanen til *Hilversumsche Golf Club* ved Hilversum i den nederlandske provinsen Noord-Holland ble i 1986 mesterskapet for første gang avholdt. Vinner var Jane Forrest fra England med en score på -6. 

Først i 1994 vant en nederlandsk spiller, Liz Weima, mesterskapet. Hun er i dag (2006) direktør for mesterskapet, sammen med Daan Slooter.

I 2008 byttet turneringen navn til ABN AMRO Ladies Open.

==2006==
I 2006 ble mesterskapet spilt på banen til Eindhovensche Golf i Valkenswaard, der premiepotten var på €&nbsp;165&nbsp;000. Blant deltagerne var det mange sterke, av den europeiske top-60 deltok 40 spillere, blant disse 6 av de 10 beste. Elisabeth Esterl som vant turneringen i 2004 deltok også, men måtte se seg passert av franske Stephanie Arricau.

Mesterskapet har et antall større sponsorer, som navnet sier er flyselskapet KLM en av hovedsponsorene. Videre er det i 2006 to andre store sponsorer, Fortis og KPMG.

## 2005
KLM Ladies Open ble vunnet av Virginie Lagoutte fra Frankrike etter playoff mot Eleanor Pilgrim. Etter tre dager stod begge spillerne et poeng under par, det dårlige resultatet ble blant annet forårsaket av to dager med sterk vind. Eleanor Pilgrim lå an til å vinne til hun slo en bogey på det attende hullet, og dermed kom til å stå på samme poengsum. Under playoff vant Virginie Lagoutte det første hullet og dermed mesterskapet.

## Vinnere

## Eksterne lenker
*
Interstellar Boundary Explorer

**Interstellar Boundary Explorer** (forkortet til IBEX) er en amerikansk romsonde som har som mål å lage det første kartet over grensen mellom solsystemet og det interstellare rommet.
Det er en del av NASA sitt Small Explorer program.

IBEX-sonden ble skutt opp med en Pegasus-XL-rakett 19. oktober 2008.

## Eksterne lenker
* 
* NASA info
* Mission home page
M. Night Shyamalan

**M. Night Shyamalan** (født **Manoj Nelliyattu Shyamalan** 6. august 1970 i Mahé i Puducherry i India) er manusforfatter, regissør og produsent. Han ble født i sørvestre India, men vokste opp i Penn Valley i Pennsylvania i USA.

Han fikk sitt store gjennombrudd med filmen *[[Den sjette sansen]]* fra 1999. Siden har han fulgt opp med filmene *[[Unbreakable]]* (2000), *[[Signs]]* (2002), *[[The Village]]* (2004) og *[[Lady in the Water]]* (2006). Samtlige har han skrevet, regissert og produsert.

Han ble hedret med den indiske offisielle sivile utmerkelse Padma Shri for sin kunstneriske innsats.   

## Filmografi
* ''Glass'' (2019)
* ''Split'' (2016)
* *[[The Happening]]* (2008) 
* *[[Life of Pi]]* (2007) – *førproduksjon*
* *[[Lady in the Water]]* (2006)
* *[[The Village]]* (2004)
* *[[Signs]]* (2002)
* *[[Unbreakable]]* (2000)
* *[[Stuart Little (film)|Stuart Little]]* (1999) – *manus*
* *[[Den sjette sansen]]* (*The Sixth Sense*) (1999)
* *[[Wide Awake]]* (1998)
* *[[Praying with Anger]]* (1992)

## Varemerker
* Filmene hans tar ofte en uventet vending mot slutten
* Har en cameoopptreden i sine fleste filmer
* Benytter ofte lange, fredelige, uklippede scener, gjerne der to personer snakker sammen 
* Bruker ofte samme skuespiller i to filmer på rad, blant andre Bruce Willis, Joaquin Phoenix og Bryce Dallas Howard

## Trivia
* Mellomnavnet «Night» tok han i bruk mens han gikk på New York University's Tisch School of the Arts
* Komponisten James Newton Howard har laget musikken til hans fem siste filmer.
* Hans favorittfilm er *[[Gudfaren]]* (1972)
* Bor i en forstad til Philadelphia, noe som tydeliggjøres i filmene hans, ettersom nesten alle finner sted i, eller i nærheten av denne byen.

## Referanser


## Eksterne lenker
* 
*
Kongefreden

**Kongefreden** eller **Antalkidas' fred** (387 f.Kr.) var en fredsavtale garantert av den persiske kong Artaxerxes II som avsluttet Korintkrigen i antikkens Hellas mellom Sparta og dens allierte på den ene siden, og Athen, Theben og Korint og deres allierte på den andre siden. Avtalens andre betegnelse kommer fra den spartanske diplomaten Antalkidas som reiste til Susa for å forhandle betingelsene for avtalen med den persiske kongen. Avtalen var i antikken mest kjent som *Kongefreden*, et navn som reflekterer den persiske innflytelsen over avtalen da persisk gull hadde vært medvirkende til krigen. Sparta hadde brutt med Perserriket som de hadde vært alliert med i kamp mot Athen under Peloponneskrigen. Da Sparta deretter involverte seg i Jonia på kysten av Anatolia, allierte Perserriket seg med sin tidligere fiende Athen og andre greske byer for å endre Spartas fokus. Freden avsluttet krigen på det greske fastlandet, men slo også fast at de greske byene i Anatolia tilhørte perserne, som nedtegnet av historikeren Xenofon.

## Referanser


## Eksterne lenker
* Fine, John V.A. (1983): *The Ancient Greeks: A Critical History*, Harvard University Press, ISBN 0-674-03314-0
* Xenofon (ca. 1890): [''Hellenica''](https://en.wikisource.org/wiki/Hellenica_(Xenophon)). Oversatt til engelsk av Henry Graham Dakyns. *Wikisource*.
Frihetens fengsel

***Frihetens fengsel*** (tysk tittel: *Das Gefängnis der Freiheit*) er en novellesamling skrevet av Michael Ende i 1992. I 1994 ble den utgitt på norsk, oversatt av Erik Johannes Krogstad. Den er også utgitt som lydbok (1995).

Novellesamlingen består av åtte fantastiske fortellinger for voksne og ungdom. Det fortelles om magiske bildesignere uten parkeringsproblemer, fengselet med 111 ulåste dører, verdens vakreste by, der bygningene fortærer innbyggerne, endeløse korridorer i små hus ...

Slik presser Ende vår oppfatning av virkeligheten: hvor umulig er egentlig det umulige?
Reeves Gabrels

**Reeves Gabrels** (født 4. juni 1956 i bydelen Staten Island i New York City) er en amerikansk gitarist, soloartist, låtskriver og produsent. Han har spilt for mange artister, men er mest kjent som medlem av bandet Tin Machine (1988–1992) og som David Bowies faste gitarist fra 1993 til 1999. Hans eksentriske og virtuose spillestil har ført til både begeistring og fortvilelse hos dem som har hørt ham. Reeves Gabrels har også jobbet sammen med The Cure, Ozzy Osbourne, Frank Black og en rekke andre artister. 

Gabrels har gitt ut fire studioalbum under eget navn og på disse albumene medvirker gjesteartister som David Bowie, Charlie Sexton, Frank Black, Dave Grohl, Gary Oldman og Robert Smith.

Han ga i 1995 også ut den eksperimentelle jazzskiva *A Night in Amnesia* sammen med gitaristen David Tronzo. Han spilte også i band som Modern Farmer og The Bentmen som begge ga ut album med Gabrels som gitarist.

Gabrels har også laget filmmusikk og musikk til spillene *Omikron The Nomad Soul* og *Deus Ex*.

## Diskografi
**Solo**
* 1995 *The Sacred Squall of Now* 
* 1999 *Ulysses (Della Notte)* 
* 2003 *live...late...loud* (konsertalbum)
* 2005 *Rockonica* (2005)
* 2015 *Reeves Gabrels and His Imaginary Fr13nds* 
**Med Modern Farmer**
* 1993 *Modern Farmer*
**Med [[Tin Machine]]**
* 1989 *[[Tin Machine (album)|Tin Machine]]*
* 1991 *[[Tin Machine II]]* 
* 1992 *[[Tin Machine Live: Oy Vey Baby]]* 
**Med [[David Bowie]]**
* 1993 *[[Black Tie White Noise]]* 
* 1995 *[[Outside (album)|1. Outside]]* 
* 1997 *[[Earthling (album)|Earthling]] 
* 1999 *'hours...'*
* 1999 *LiveAndWell.com*
* 2009 *VH1 Storytellers*
*'Samarbeidsprosjekter*'
* 1995 *Night in Amnesia* med [[David Tronzo]]
* 2014 *Fantastic Guitars'' med Bill Nelson

## Eksterne lenker
* 
* 
* 
*
Bleik

**Bleik** er et tettsted og fiskevær i Andøy kommune, Norge. Tettstedet har  innbyggere per 1. januar , og ligger på nordvestsiden av Andøya omtrent ti kilometer fra Andenes.

Navnet kommer antagelig av gammelnorsk *bleikr* – lys, etter den lyse sandstranden. Det gammelnorske adjektivet *bleikr* har samme betydning som dagens norske ord bleik, men betydde også mer konkret «lys».

## Stedet
Bleik har en særpreget klyngebebyggelse, og næringsgrunnlaget er hovedsakelig fiskeindustri, mekanisk verksted og reiseliv. I 1925 ble store deler av bebyggelsen ødelagt i en storstorm. En gammel gårdshaug kan spores tilbake til 600 e. Kr og har en dybde på seks meter.

Fuglefjellet Bleiksøya ligger rett utenfor Bleik, og innenfor ligger Bleiksmorenen naturreservat. På Bleiksøya hekker det lundefugl i perioden april til august. Disse fuglene er svært truet grunnet hav- og kongeørner. Det er flere fugler som hekker på fugleøya, slik som lomvi, skarv, fiskemåke, stormåke, svartbak og havørn. Havørner tar i gjennomsnitt to lundefugler per døgn på Bleiksøya.

Bleik var det første stedet i Vesterålen som tok i bruk et vannkraftverk til strømproduksjon. Bleikselva ble oppdemmet, og Lysverket på Bleik ble satt i drift 9. oktober 1904. Det leverte fra starten av 25 kW, nok til lys til rundt 50 husstander.

### Eggsanking på Bleik

Eggsanking på Bleik er en tradisjonell våraktivitet der lokale jordeiere samler egg fra hekkende sjøfugl på Bleiksøya hvert år mellom 7. mai og 1. juni. Praksisen har røtter tilbake til middelalderen, og er nært knyttet til lokal eiendomsstruktur og fellesskap. Det er en av få gjenværende tradisjoner i Norge der høsting av egg i naturreservat fortsatt foregår innenfor regulerte rammer. Øya eies i dag av lokale jordeiere i fellesskap, og retten til å sanke egg har vært regulert av både sedvane og skriftlige avtaler. I eldre tider var eggsanking en viktig del av kostholdet og en nødvendig del av matauken.  Aktiviteten har både økologisk, kulturell og historisk betydning, og regnes som en levende del av den immaterielle kulturarven i regionen.

Bleiksgården er delt i to – Vestergården og Nordgården – som annethvert år har retten til å sanke. Hver gård er delt i tre våger, og hver våg i seks halvpund – totalt 18 halvpund. I tillegg fordeles det «rekkarpart» for krevende terreng og «båtpart» til skipperen.

Eggsankingen har vært omtalt i faglitteratur og NRK-reportasjer, og løftes frem som eksempel på immateriell kulturarv og bærekraftig naturbruk i nord.

## Kjente personer fra Bleik
* Karl Einar Henriksen, langrennsutøver
* Lasse Nilsen, fotballspiller for Tromsø IL
* Sigurd H. Jacobsen, stortingsrepresentant og politiker for Samfundspartiet

## Referanser


## Eksterne lenker
* Kulturlandskapet på Bleik
* Lokalhistorie om Bleik
José de Ribera

**José de Ribera** (født 1591, død 1652) var en spansk maler. 

Han var født i Valencia, men flyttet i voksen alder til Italia, der han ble påvirket av den dramatiske behandlingen av lys og skygge i maleriene til Caravaggio og hans etterfølgere.

## Se også
* *[[Jakobs drøm]]*
* *[[Duellerende kvinner]]*

## Referanser


## Eksterne lenker
* 
* José de Ribera på Wikiart http://www.wikiart.org/en/jusepe-de-ribera/mode/all-paintings
* José de Ribera på Google Art Project https://www.google.com/culturalinstitute/entity/%2Fm%2F03n9k4?projectId=art-project
Til sæters

***Til sæters*** er en norsk stumfilm fra 1924 regissert av Harry Ivarson (hans første norske film). Han skrev også manuset, som bygger på Claus Pavels Riis' syngespill *Til Sæters : dramatisk Idyl med Sange* fra 1850. Handlingen i syngespillet var svært tynn og tjente mest som et påskudd for å knytte sammen ulike danseopptrinn til framførelsen av kjente norske folketoner. Ivarson la derfor til flere personer i handlingen og litt mer intrige, men beholdt grunnstemningen til syngespillet.

*Til sæters* er et eksempel på den nasjonalromantiske filmsjangeren som ble populær i Norge i 1920-årene.

Filmen ble spilt inn i Østre Slidre og på Norsk folkemuseum på Bygdøy.

## Handling
En enke på en storgård har to døtre hun håper på å få giftet bort. Ragnhild, den ene av døtrene er tenkt giftet med bygdas skolemester, men hun er glad i den fattige bondegutten Asmund. Asmund gir Ragnhild et sølvkors, som skolemesteren stjeler, og Ragnhild prøver i fortvilelse å unngå Asmund, som tror at Ragnhild flørter med rikmannssønnen Halvor. Etter mange forviklinger kommer sølvkorset til rette igjen, skolemesteren får sin straff, Ragnhild og Asmund får hverandre. I tillegg viser det seg at Halvor liker Sigrid og det blir dobbeltbryllup.

## Rolleliste
* Ellen Sinding –  Ragnhild 
* Hjalmar Fries –  Asmund Nordheia 
* Olafr Havrevold –  Halvor, en rik gårdmannsønn 
* Didi Holtermann –  Desideria, tjenestejente 
* Sigrun Svenningsen –  Sigrid 
* Signe Heide Steen –  Gunhild 
* Sverre Næss –  Skolemesteren 
* Rudolf Mjølstad –  Per 
* Emmy Worm-Müller –  Kari 
* Arne Svendsen –  Presten 
* Idar Tranar –  Nordal, stud.teol. 
* Henry Randolf –  Stenby, stud.teol 
* Josef Sjøgren –  Busk, stud.perp.

## Referanser


## Eksterne lenker
*
Fager er lien

***Fager er lien*** er et norsk stumfilm fra 1925 regissert av Harry Ivarson. Han skrev også manus. Filmen tilhører den nasjonalromantiske periode i 1920-årene.

Filmen er antatt tapt.

## Handling
I ei hytte på åsen bor Aase sammen med sin morfar. Hun synes at livet er trist og fattig. Det beste hun vet er å sitte ved skumringen og drømme. Aase er glad i Kaare som arbeider på et stort gods i nærheten. Godseier Fredrik-August Reventlow er også interessert i Aase og gir ikke opp, tross at hun har avvist hans invitasjoner. Fredrik-August arrangerer en fest på godset og Aase serverer. Hun blir antastet av godseieren og føder senere et barn.

## Rolleliste
* Aase Bye – Aase Nordhaug
* Oscar Larsen – Aases morfar
* Olafr Havrevold – Kaare
* Finn Lange – Kristian, frelsessoldat
* Didi Holtermann – Hulda Stiansen
* Oscar Magnussen – Oskar
* Frithjof Fearnley	– Fredrik-August Reventlow, godseier 
* Ruth Brünings-Sandvik – Mademoiselle Wadjewska
* Rebekka Lie – Ei gatepike
* Britt Eriksen – Liten pike
* Erling Knudsen		
* Unni Torkildsen

## Merknad
Før filmen ble vist ble seks meter med dansing klipt vekk.

## Referanser


## Eksterne lenker
*
Apostrof

Et **apostrof** ( `’` eller `'` ) er et skrifttegn. Apostrofer brukes vanligvis i norsk for å skille to vokaler (mest i utenlandske navn), for å vise at en del av et ord er utelatt i dagligtalen og ved noe bruk av de grammatiske formene possessiv og genitiv.

I Unicode har `’` verdien «U+2019», og `'` verdien «U+0027».

## Bruk

På norsk brukes apostrof normalt ikke i genitivform. Det heter derfor «Hansens biler», ikke «Hansen’s biler». At apostrof likevel finnes en del brukt i slike tilfeller skyldes trolig påvirkning fra engelsk. Hovedunntaket fra regelen er når ord slutter på *s*, *z* og *x*, uavhengig av uttale. Da brukes apostrof etter ordet; for eksempel «Anders’ biler». *[[Aftenposten]]* bruker i tillegg apostrof når ordet ender med en uttalt vislelyd («Bush’»), men dette er ikke i tråd med Språkrådets anbefalinger. Andre unntak fra regelen er forbokstavord som ender på liten bokstav og blir skrevet uten punktum (for eksempel «Sp's» for «Senterpartiets»), enkeltbokstaver, visse forkortinger og ord som er brukt mer tilfeldig som substantiv.

Apostrof skal ikke brukes til å binde sammen forkortelser, slik som *CD'er*. Den riktige stavemåten er *CD-er*.

## Digital typografi

Det typografisk korrekte apostrof-tegnet `’` (Unicode: `U+2019`, `RIGHT SINGLE QUOTATION MARK`) minner om et hevet komma eller et fylt 9-tall. Det nøyaktige utseendet avhenger av skrifttypen som benyttes. Ved hjelp av tastaturet kan den typografisk korrekte apostrofen settes inn på følgende måte, avhengig av system:
*i Windows gjennom 
*i Mac OS X gjennom , med norsk tastaturoppsett
*i Linux/X gjennom 

Et mye brukt erstatningstegn for den typografisk korrekte apostrofen `’` er den rette apostrofen `'` (Unicode `U+0027`, `APOSTROPHE`). Tegnet er tilordnet en egen tast på standard ISO-tastatur. For tastaturerer med norsk tastaturoppsett, er tasten normalt til høyre for æ på PC-tastaturer og til venstre for tallet 1 på Mac-tastaturer.

## Engelsk apostrofbruk utenfor engelsk
På engelsk benyttes apostropher til flere genitive bøyninger, inkludert for egennavn som *Kare<u>n's</u>* («Karens») og fellesnavn som *that ma<u>n's</u>* («den mannens»). Dette har skapt bekymringer i noen land, på grunn av influens fra engelsk til andre språk.

I Tyskland er apostrofbruk som ikke sammenfaller med tradisjonelle forventninger for tysk kalt *Deppenapostrof* («idiotapostrof»). Rat für deutsche Rechtschreibung («Rådet for tysk rettskriving»), som regulerer tysk grammatikk for skoler og offentlige enheter i Tyskland, Østerrike og deler av Sveits, inkluderte tillattelse for Deppenapostrof i egennavn (forretningsnavn, for eksempel) i 2024-utgaven av sin stilmanual. Dette har skapt motstand fra «pedanter».

## Referanser


## Eksterne lenker
* Om apostrof på språkrådet.no (kilde)
* AMO AMO, en forening mot orddeling. Mange gode eksempler på apostrofmisbruk.
Husstøvmidd

**Husstøvmidd** er mikroskopiske små dyr som befinner seg blant annet i tepper, flass og sengetøy. De spiser døde hudceller som mennesker feller hver dag. De kan frembringe allergiske reaksjoner hos noen folk. Det er avføringen støvmidden etterlater seg som forårsaker denne allergiske reaksjonen. En støvmidd lever ca. 2 måneder, og i løpet av dens levetid feller den omtrent ti ganger så mye avføring som sin egen kroppsvekt.

## Eksterne lenker
* 
* Henger du opp klesvasken din inne?
Levanger Fotballklubb

**Levanger Fotballklubb** er en fotballklubb i Levanger i Trøndelag som ble stiftet 20. mai 1996 som en overbyggingsklubb for de lokale lagene SPKL Nessegutten og IL Sverre. 

Fra og med sesongen 2010 ble Skogn IL tatt opp som samarbeidsklubb på lik linje med Sverre og Nessegutten. I tillegg til A-laget i herrefotball, som i 2026 spiller i 2. divisjon, avdeling 2, har Levanger FK per 2023 også et damelag som spiller i 3. divisjon.

## Tabellen 2025

## Spillerstall
Oppdatert 17. januar 2025.

### Utlånte spillere

## Fremtredende tidligere spillere

## Tidligere sesonger

### Divisjonsutvikling

### Tabellplasseringer

## Referanser


## Eksterne lenker
* 
*
Sportsklatring

**Sportsklatring** er en gren innen aktiviteten klatring. Sportsklatring innebærer klatring på ferdig tilrettelagte klatrevegger, utendørs eller innendørs. Rutene er sikret med borebolter, og det kreves mindre utstyr og kunnskap om sikring og tauarbeid enn ved tradisjonell fjellklatring. Sportsklatring er den mest utbredte formen for klatring på verdensbasis, og er også en konkurranseidrett, og siden 2020 gren under olympiske sommerleker.

## Referanser


## Eksterne lenker
*
Kollegialitet (romersk)

**Kollegialitet** var i den romerske forfatningen prinsippet om at et embete til en hver tid måtte bestå av to personer, kollegaer. Dette for at den ene skulle regulere den andre, for å forhindre eventuelt maktmisbruk. Det var for eksempel alltid to konsuler, det høyeste embetet under republikken. Unntaket var i krisetilstander, da senatet valgte ut ekstraordinære magistrater, som for eksempel en diktator.
Glock 19

**Glock 19 (G19)** er en pistol bygget på Glocks modell 17 men med mindre ramme, kortere løp og lavere magasinkapasitet.

Våpenet er utseendemessig identisk med Glock 23, Glock 25 og Glock 32.

I Sverige brukes den av forsvaret under navnet P88B.

## Eksterne lenker
*
Comitia tributa

***Comitia tributa***, **tribusforsamlingen**, var en underavdeling av folkeforsamlingen i den romerske republikk, der man valgte de laverestilte embetene og folketribunene. Forsamlingen var oppdelt i 31 landtriber og fire bytriber, og ble etter 287 f.Kr. det viktigste lovgivende organet i riket.

Tribusforsamlingen er svært lik Plebeierforsamlingen (*Concilium Plebis*), og blir i antikke kilder satt under ett. Forskjellen på de to går ut på om det var en folketribun eller en magistrat med imperium som ledet møtene. I det første tilfellet var det et *concilium plebis*, dvs et råd kun åpent for plebeiere, mens det i det siste tilfellet var åpent for alle borgere, *comitia tributa*

## Kilder
*Bjørn Qviller *Romersk politisk kultur og sosiologisk historie* Cappelen Akademiske Forlag 1999
*Jørger Christian Meyer *Antikkens historie* Cappelen Akademiske Forlag 2. utg. 2002
Roberto Benigni

**Roberto Remigio Benigni** (født 27. oktober 1952 i Manciano La Misericordia i Castiglion Fiorentino) er en italiensk skuespiller og regissør.

Benigni vant Oscar, BAFTA, David di Donatello og Screen Actors Guild Award for rollen som Guido Orefice i *[[Livet er herlig (film fra 1997)|Livet er herlig]]* (1997), en film han også regisserte og skrev manuset til.

## Referanser


## Eksterne lenker
*
Sverre Brandhaug

**Sverre «Brandy» Brandhaug** (født 22. juni 1959) er en norsk tidligere fotballspiller.

Han spilte for  og  før det ble fire sesonger for  (1977–80) der han var midtspiss og toppscorer i 1979 (17 scoringer). Høsten 1980 tok han steget opp fra andre divisjon til første divisjon da han ble solgt for  kroner til . Der etablerte han seg på midtbanen, og høsten 1981 fikk han sin A-landslagsdebut som innhopper mot . Han ble toppscorer i 1. divisjon fotball for herrer 1984 med 13 av lagets 36 scoringer, og vant Aftenposten/Adidas sin «Gullstøvel». Fra 1986 var han også lagets kaptein. Brandhaug  måtte gi seg på grunn av ryggproblemer etter semifinalen mot  i cupen i 1991. 24. juli 1992 spilte han dog på et trøndersk lag som slo  1-0 på Guldbergaunet. Høsten 1992 hjalp han  med å unngå nedrykk fra 2. divisjon.

Brandhaug spilte 225 seriekamper og sørget for 84 seriemål. I tillegg hadde han i perioden 1981 til 1991 35 opptredener for . Han scoret to mål, ett mot  i 1988, det andre mot  i 1990. I 1991 ble han tildelt Olavstatuetten og Kniksenprisen (*hedersprisen*). Etter at han la opp fortsatte han i Rosenborg inntil han i 2008 trakk seg ut fra markedsavdelingen og meldte overgang til sponsorvirksomheten *Nordic Arena* og Endre Storholt.

«Brandy» huskes best for sitt gode humør og for alltid å spille med skjorta utenfor shortsen. Han var en god offensiv midtbanespiller, men hans defensive kvaliteter var heller labre.

## Referanser


## Eksterne lenker
* 
* Sverre Brandhaug på RBKweb.com
Hjelmsgate 3

**Hjelmsgate 3** (egentlig Hjelmsgate 5) er en eldre, fredet trebygning i Hjelms gate på Majorstuen i Oslo. 

Bygningen tilhørte opprinnelig Halléns garveri, og ble stående tomt etter at de la ned. Huset ble så fylt av alternative grupper, som et makrobiotisk spisested, bokhandelen «Dalis bart» og noen andre butikker samt Futurum Forlag. Sistnevnte ble drevet av forsøksgymnasiastene Iben Hjort og Øystein Holter, som gav ut avisen *PH*.

Det ble inngått leiekontrakt med Oslo kommune, men på 1970-tallet kom planer om riving av huset, som ligger i et svært fortettet område. I 1979 ble huset fredet av Oslo bystyre. 

I 1981 tok Stiftelsen Arbeidskollektivet over huset, og denne stiftelsen eier det fortsatt. Det er mange grupper som har kommet og gått; blant de som per 2010 befant seg der var *[[Gateavisa]]*, bokkaféen «Jaap van Huysmands minde», det vegetariske «Spisestedet», Straffedes organisasjon i Norge og NORMAL. Kampanjen mot verneplikt hadde tidligere tilhold der. Felles for mange av gruppene er at de har en nær tilknytning til forskjellige former av anarkisme. 

26. juni 2014 ble huset rammet av brann, og påført store skader.

Fra høsten 2014 ble det satt i gang dugnadsprosjektet «Gjenreise Hjelmsgate» i regi av «Ildsjeler for Hjelmsgate».

Per desember 2019 var bygningen i det store og hele gjenoppbygget, i samsvar med krav til brann og el-sikkerhet, rømningsveier og lignende. Det er nå toalett også i andre etasje, og moderne branndører mellom alle rom og etasjer.

**Foreningen Hjelmsgates venner** ble stiftet desember 2019. Dets formål er å samle inn penger til bevaring av Arbeidskollektivet Hjelmsgate 3. Foreningen kan motta grasrotandel fra Norsk Tipping.

## Referanser


## Eksterne lenker
* Hjelms g. 3s nettside
*
Parentes

**Parentes** er et skrifttegn i tekst og matematikk.

## Parentes i tekst
Parentes består av to buer som står på hver side av en del av en tekst. Tegnet uttrykker at den aktuelle delen av teksten er en sidebemerkning, et innskudd eller tillegg.

Tegnparet som henholdsvis påbegynner og avslutter en parentestekst, kalles «parentes begynner» («**(**») og «parentes slutt» («**)**»).

Parenteser kan brukes for å vise et alternativt navn eller en alternativ betegnelse på noe:

** Ussia (Asarja) var ifølge Bibelen en konge i tostammeriket.*
* *Fullstendig forvandling (Holometabol utvikling) er den mest omfattende utviklingen insektarter gjennomgår.*

Parenteser kan også brukes for å uttrykke en innskutt tanke:

* *For å unngå klager (eller endog juridiske søksmål) har de fleste arbeidsplasser satt opp bestemte avtaler som man må gå med på.*

### Typer

Det er fire grunnleggende typer parenteser:

*( )  Vanlige (runde) parenteser eller bueparenteser
*[ ]  Hakeparenteser, (fir)kantede parenteser, klammer, *brackets* (fra engelsk). Disse brukes hovedsakelig for å markere endringer man har foretatt i et sitat: «Ifølge [Eriksens bok], stemmer dette ikke.» Her indikerer parentesen at den opprinnelige teksten brukte et annet navn eller et pronomen for å referere til bokens forfatter, men dette har blitt endret i gjengivelsen, for å gjøre meningen klarere.
*{ }  Klammeparenteser, krøllparenteser, sløyfeparenteser, *curly brackets*, *braces*, akkolade
*⟨ ⟩  Vinkelparenteser, spissparenteser, *angle brackets*

Det finnes også andre typer, f.eks. 
*⁅ ⁆  piggparenteser. Benyttes i enkelte ordbøker

## Parentes i matematikk
I matematikk blir parenteser brukt for å gruppere siffer ut fra hvilken rekkefølge en skal utføre operasjoner i.  En kan også bruke parenteser for å markere intervall.

Det som står like utenfor en parentes, gjelder for alle tegn som står inni. For eksempel vil et to-tall bety at alt som står inni parentesen skal ganges med to, mens et minustegn betyr at alt som står inni må bytte fortegn.

### Eksempel
Eksempel på oppløsing av parenteser i matematikk:

:(47x-3)-(63x+y+7)(5xy-12)

:(47x-3)-(315x2y-756x+5xy2-12y+35xy-84)

:47x-3-315x2y+756x-5xy2+12y-35xy+84

803x+81-315x2y-5xy2+12y-35xy

Eksemplet viser at parenteser kan gjøre en ligning ryddigere og mer oversiktlig.

## Eksterne lenker
* Om parentes, fra nettstedet korrekturavdelingen.no
Sami Mahlio

**Sami Mahlio** (født 1972) er en finsk fotballspiller og fotballtrener. Han hadde spilt for FC Haka og Myllykosken Pallo-47 (MyPa) i Finland før han kom til Odd Grenland før sesongen 1999. Skader og problemer i forbindelse med astma gjorde at han aldri fikk etablert seg i klubben, og før sesongen 2003 gikk han til Sandefjord Fotball etter å ha vært i søkelyset hos både Lillestrøm og Brann. Også her var han mye skadet, og etter ett år gikk han til Pors Grenland. I 2005 dro han hjem til Finland og FC Lahti, men fikk etter eget utsagn hjemlengsel til Skien og Grenland, og allerede høsten samme år flyttet han tilbake. I 2008 fikk han kontrakt  som trener i SOIL i Stathelle.

## Referanser


## Eksterne lenker
*
Otto Fredrikson

**Otto Henrik Fredrikson** (født 30. november 1981) er en finsk tidligere fotballspiller.

Fredrikson har spilt i Tyskland, Norge og i hjemlandet Finland. Fredrikson har en fortid i Lillestrøm, og kom til LSK før 2006-sesongen etter at klubben mistet tyske Claus Reitmaier. Han var på vinnerlaget i Norgesmesterskapet i fotball for menn 2007.

Fredrikson skrev under på en treårskontrakt med Spartak Nalchik den 11. februar 2010.

## Referanser


## Eksterne lenker
*
Kim Engen

**Kim Engen** (født 4. april 1977) er en norsk fotballkeeper og superstar hockeyspiller som for tiden spiller i IL Hei. I sesongen 2004 begynte han på benken hos Tollnes, men ble i løpet av sesongen keeper for Odd Grenland, som hadde både Erik Holtan og Rune Jarstein ute med skade, og fikk blant annet med seg flere kamper i UEFA-cupen samme år. Da Heinz Müller kom samme høst ble han imidlertid foretrukket fremfor Engen, og han gikk til Pors, der han etterhvert mistet plassen sin til talentet Dag Ole Thomassen.

## Referanser
Odd William Bøe

**Odd William Bøe** (født 1946) er den første ordføreren i Strand kommune som ble valgt ved direkte ordførervalg. Bøe representerte Arbeiderpartiet og fikk 63 prosent av stemmene ved valget høsten 2003 og satt som ordfører til 2007. Dette var Odd William Bøe andre periode som ordfører. Han var også ordfører i perioden 1986&ndash;1989. 

Bøe har vært med i kommunalpolitikken siden begynnelsen av 70-tallet. Han har også vært medlem av Fylkestinget i Rogaland. 

Bøe var ligningssjef ved Ryfylke ligningskontor da han overtok som ordfører etter Jan Langvik i 1999. 

## Referanser
Gemini 5

**Gemini 5** var en bemannet romferd i NASA sitt Gemini-program. Det var den tredje bemannede romferden i programmet, den 11. bemannede amerikanske romferden og den 19. bemannede romferden gjennom alle tider.

## Mannskap
**Mannskap**

* Gordon Cooper, command pilot
* Pete Conrad, pilot

**Backup-mannskap**

* Neil Armstrong, command pilot
* Elliott See, pilot

## Høydepunkter fra ferden
Gemini 5 sine primære mål var:

* Langvarig opphold i rommet, doble rekorden for langvarig opphold fra Gemini 4 til åtte dager.
* Cooper og Conrad skulle ha trent på et møte i rommet med en "pod" sluppet fra fartøyet, men problemer med en elektrisk bryter tvang fram en endring til et enklere «fantom-møte», der Gemini-fartøyet manøvrerte til et forhåndsbestemt sted.
* Cooper ble det første mennesket med to romferder.
* Astronautene tok mange fotografier med høy oppløsning for Forsvarsdepartementet, men problemer med brenselscellene og manøvreringssystemet tvang fram en kansellering av flere andre eksperimenter.

## Bilder

Fil:Gemini5-Start.jpg|Blast-off for Gemini 5
Fil:Cooper and Conrad on Deck - GPN-2000-001494.jpg|Conrad og Cooper etter landing med Gemini 5.


## Referanser
Mandola

**Mandola** er et strengeinstrument utviklet fra lutt-familien omkring 1500-tallet. Det finnes som oktav-mandola eller som tenor-mandola. Etterhvert utviklet man en mindre og etter hvert mer utbredt variant, mandolinen. Også større utgaver forekommer – mandocelloen og mandobassen.

Mandolaen har fire doble strenger, tradisjonelt stemt som en kvint under mandolinens stemming. I nyere tid blir instrumentet også stemt som mandolin – GDAE – men da som en oktav under (herav uttrykket «oktav-mandola»).

Mandola er et typisk instrument i irsk, engelsk og til dels svensk folkemusikk. En virtuos på mandola var Chick Hurt i oldtime-gruppen Prairie Ramblers, som med bl.a. innspillingen av *Shady Grove* i 1933 på mange måter foregrep bluegrass-musikken til Bill Monroe og hans Blue Grass Boys og deres etterfølgere. I Norge har Simen Kjærsdalen (f. 1972) komponert for og spilt på instrumentet.

## Mandolaens storebrødre
Mandocelloen er på størrelse med en liten cello, men spilles gjerne som en mandola. Den forekommer i mandolinorkestre, jazz, keltisk folkemusikk og bluegrass. Mandobassen er på størrelse med en kontrabass eller litt mindre. Den er kostbar og vanskelig å transportere, og den er forholdsvis sjelden. Den brukes i enkelte mandolinorkestre. I bluegrass kan den erstatte kontrabassen (som ellers brukes i all bluegrass). Den stemmes som denne og spilles stående (som kontrabass) eller sittende (som cello). José Baronio i Conjunto Bluegrass Porto-Alegrense spiller mandobass – likeså Hilary James (jazz, blues m.m.). 

## Referanser


## Eksterne lenker
* Neil V. Rosenberg & Charles K. Wolfe 2007: The Music of Bill Monroe (Music in American Life). University of Illinois.
* The Mandolin Page  (om mandoliner og mandolaer)
Soestdijk slott

**Soestdijk slott** (ned.: *Paleis Soestdijk*) er et slott i Baarn i provinsen Utrecht i Nederland. Slottet ligger mellom Baarn og Soest, og er et av den nederlandske kongefamiliens fire offisielle slott. Slottet ble bygd av Maurits Post i 1674, og var i seks tiår hjemmet til dronning Juliana av Nederland og hennes ektemann, prins Bernhard av Nederland, inntil de begge døde i 2004. 

## Eksterne lenker
*
Norske Intelligenz-Seddeler

***Norske Intelligenz-Seddeler*** var Norges første ordinære avis. Den ble startet i Christiania (Oslo) av boktrykker Samuel Conrad Schwach (1731–1781) og kom ut for første gang 25. mai 1763.

## Historikk
*Norske Intelligenz-Seddeler* kom ut mer enn 150 år etter verdens første avis, *Relation aller Fürnemmen und gedenckwürdigen Historien*, som ble utgitt i Strassburg i 1605 ved Johann Carolus.

Schwach, som var polskfødt og hadde utdannet seg til boktrykker i København 1747–1750, fikk først fullmakt til å etablere boktrykkeriet i Christiania i 1758. Avisutgivelsen var i utgangspunktet avhengig av kongelig privilegium, men Schwach fant en nisje i privilegieordningen gjennom å unngå stoff som krevde privilegium, dvs. nyheter og beretninger om regjeringshandlinger, politikk, samt annonser. Av avisens fire små sider var to reservert for annonser, resten inneholdt økonomiske eller religiøse betraktninger samt religiøse vers. Til folk sa han «*dette er et stort fremskritt, selv i disse moderne tider, Sverige og Danmark har lenge ligget før oss. Det var på tide å få en norsk avis.*» Avisen inneholdt for det meste underholdning og annonser i begynnelsen. Det var først etter 1814 at den politiske interessen ble tatt opp.

I 1815 ble den solgt til Christiania Opfostringshus (Waisenhuset.)

Ved opprettelsen av den offisielle *Norsk Kundgjørelsestidende* i 1882 mistet avisen sitt vesentlige økonomiske grunnlag.

I 1883 gikk bladet over til et privat interessentskap, som la det om til å bli en nyhetsavis.

I 1890 ble bladet overtatt av Hjalmar Løken, som gjorde det til talerør for Venstre.

*Norske Intelligenz-Seddeler* ble lagt opp i 1920 og gikk over i avisa *[[Verdens Gang (1868–1923)|Verdens Gang]]*.


File:Norske Intelligenz-Seddeler No.1 25 mai 1763 S. C. Schwach Christiania Avis annonser s1+4 Vers til Publicum Fødde Døde Ægteviede Skibe Taxt Expresse-Sæk etc First Norwegian newspaper (Nasjonalbiblioteket Norway 2021) 0621.jpg|*Norske Intelligenz-Seddeler* nummer 1 25. mai 1763, side 1 og 4 

File:Norske Intelligenz-Seddeler No.1 25 mai 1763 Schwach Christiania Avis annonser s2+3 Efterretninger Citroner Poetiske Tanker Skibe Auctioner Tieneste Til Købs Bortkomne Sager First Norwegian newspaper Nasjonalbiblioteket 2021 01.jpg|*Norske Intelligenz-Seddeler* nummer 1 25. mai 1763, side 2 og 3 



## Redaktører
* Anton Schjødt (1834–1857)
* Siegwart Petersen (1861–1878)
* Hartvig Lassen (1880–1883).

## Referanser


## Eksterne lenker
*
* 
* 
*
Ridder (romersk)

**Ridderne** (*equites*) under Romerriket var de som lå hakket under senatorene i innflytelse, og som ikke søkte seg til embeter. Navnet kom av at de var rike nok til å stille med hest i hæren.

Symbolene for ridderne var hesten, som ble gitt av det offentlige, en gullring, og en purpurkant på tunikaen som de hadde under ytterplagget på togaen.
Rosetta@home

**Rosetta@home** (nettside) er et distribuerte beregninger-prosjekt som har som formål å løse gåten med prognoser for proteinstruktur. Prosjektet ledes av Baker Laboratorium ved Universitetet i Washington.

Målet er å utvikle metoder som kan forutsi og designe nøyaktige proteinstrukturer og komplekser. I det lange løp kan dette arbeidet hjelpe forskere i arbeidet med å utvikle kurer for hiv/aids, kreft, Alzheimer, malaria og en rekke andre sykdommer. Dette skyldes at mange sykdommer kan uskadeliggjøres på proteinnivå. 

Prosjektet mener at er kommet nærmere å kunne forutsi og designe proteinstrukturer og -komplekser, en        «hellig gral» innenfor bioinformatikken. Disse beregningene krever en enorm mengde datakraft, mer enn verdens største superdatamaskin. Arbeidet er derfor kun mulig gjennom en kollektiv innsats fra frivillige. Rosettaforskerne er derfor avhengige av en teknikk kalt «distribuerte beregninger» (Distributed Computing), som utnytter ledige ressurser fra datamaskiner som er tilknyttet  prosjektet. Prosjektet har allerede 55&nbsp;000 aktive datamaskiner (mai 2006), men søker fortsatt aktivt etter nye deltagere slik at prosjektet kan nå 150 teraFLOPS. I mai 2006 lå dette tallet mellom 40 og 50 TFLOPS.

## Baker Laboratorium
Baker Laboratorium (nettside) har base ved Universitetet i Washington. Forskerteamet ledes av David Baker. Han er professor i biokjemi ved Universitetet i Washington, forsker ved Howard Hughes Medical Institute og medlem av USNAS.

Forskerteamet består av doktorer, forskere og studenter fra forskjellige nasjoner.

## Dataprogrammet
Programmet er tilgjengelig for Windows, Linux og Macintosh. Systemkravene er 1 GHz prosessor og 512 MB RAM eller bedre. Rosettapogrammet kan ta opptil 250 MB RAM, men det arbeides med å redusere denne størrelsen. Det kreves også rask internettilgang. 

Programmet bruker BOINC-plattformen, som er et gratis open-source-program som er utviklet ved Universitetet i California, Berkeley. BOINC brukes i dag i de fleste prosjekter med distribuerte beregninger.

## Eksterne lenker
* 
* Daglig oppdatert journal for prosjektet skrevet av David Baker
Burial

***Burial*** er den første fullengderen fra det norske black/thrash/death-bandet Extol. Albumet ble utgitt i 1998 og er lisensiert Solid State Records og Avalon Records.

## Albumets historie
Burial har blitt sluppet ut i sju forskjellige versjoner.

# Endtime Productions, Svensk pre-release-versjon
# Endtime Productions, første ordentlige slipp, med hvitt Extol-emblem på coveret.
# Endtime Productions, andre slipp, Sølvfargede symboler på coveret, og en ekstra sol på baksiden.
# Avalon, Promoversjon, ganske lik versjon nr 5, men med PROMO skrevet på coveret.
# Avalon, japansk versjon. Her har alle sangtekstene på innsiden av coveret blitt oversatt til Japansk, pluss at et ekstra spor forekommer; «The Prodigal Son».
# Solid State Records, promoversjon.
# Solid State Records, enda en sol lagt til på baksiden av coveret, ulikt solen på versjon 3.

## Sporliste
# «Into Another Dimension»
# «Celestial Completion»
# «Burial»
# «Renhetens elv»
# «Superior»
# «Reflections of a Broken Soul»
# «Justified»
# «Embraced»
# «Innbydelse»
# «Tears of Bitterness»
# «Work of Art»
# «Jesus kom til jorden for å dø»
# «The Prodigal Son» (Ekstraspor for den Japanske versjonen)

## Eksterne lenker
*
Fåberg (tettsted)

**Fåberg** er et tettsted i bygda Fåberg i Innlandet fylke. Tettstedet ligger helt sør i Gudbrandsdalen ved Gudbrandsdalslågen, og har  innbyggere per 2023. Fåberg tettsted utgjør sammen med Jørstadmoen de tettest befolkede områdene i bygda Fåberg. 

Når jernbanen kom til bygda i 1894 ble Fåberg stasjon anlagt her, og Fåberg stasjonsby vokste frem med næringsvirksomhet og boliger. Stasjonen var lenge et viktig knutepunkt for Fåberg, og for trafikken mot Gausdal.

Fåberg var tidligere en del av tettstedet Jørstadmoen/Fåberg, men ble skilt ut som eget tettsted etter Statistisk sentralbyrås nye metode for avgrensing av tettsteder i 2013.

## Referanser


## Litteratur
* 
*